# Prisregulering med en på forhånd aftalt reduktion

## Klausul

1. Vederlaget jf. [prisbilag] reguleres årligt med de procentsatser, der fremgår af [prisbilag].

### Bilag

### Vejledning til udfyldelse af bilag

Ved prisregulering med en på forhånd aftalt reduktion falder priserne årligt med en fastsat procentsats.

Prisopgørelsen for kontrakten skal indeholde en entydig opdeling på de ydelser, hvor prisen skal reguleres. Prisen for de forskellige ydelser kan reguleres med forskellige procentsatser. Der skal derfor opstilles en tydelig model for, hvordan prisen for de enkelte ydelser reguleres. Nedenfor er et eksempel på, hvordan det opstillede skema kan udfyldes.

*Eksempel på årlig reduktion af aftaleprisen*

|  |  |  |  |  |
| --- | --- | --- | --- | --- |
| **Ydelse** | **År 2** | **År 3** | **År 4** | **År 5** |
| Servere | 5,0 % | 5,0 % | 5,0 % | 5,0 % |
| Backup | 5,0 % | 5,0 % | 5,0 % | 5,0 % |
| Storage | 7,0 % | 7,0 % | 7,0 % | 7,0 % |
| Workstation | 2,0 % | 2,0 % | 2,0 % | 2,0 % |
| Helpdesk | 5,0 % | 5,0 % | 5,0 % | 5,0 % |
| Databasedrift | 0,0 % | 0,0 % | 0,0 % | 0,0 % |
| Applikationsdrift | 0,0 % | 0,0 % | 0,0 % | 0,0 % |
| Øvrige ydelser | 2,0 % | 2,0 % | 2,0 % | 2,0 % |

Såfremt kontrakten sendes i udbud skal Kunden beslutte, om man selv vil udfylde skemaet med de ønskede procentsatser, eller om man vil lade det være et konkurrenceparameter under udbuddet, som en del af Leverandørens prissætning.

Kunden skal beslutte, hvilken dato prisreguleringen skal være gældende fra. Det kan f.eks. være 1. januar eller årsdagen for kontraktunderskrift.

### Bilagstekst (del af prisbilag)

### Prisregulering

Den i punkt […] fastsatte pris for drift reguleres årligt i nedadgående retning med de procentsatser, der fremgår af nedenstående tabel.

Såfremt det kun er prisen for enkelte driftsydelser, der reguleres, eller driftsydelserne reguleres med forskellige procentsatser, skal det fremgå af nedenstående tabel, hvorledes prisen for de enkelte driftsydelser reguleres.

|  |  |  |  |  |
| --- | --- | --- | --- | --- |
| Ydelse | År 2 | År 3 | År 4 | … |
| Ydelse 1 | X % | X % | X % | … |
| Ydelse 2 | X % | X % | X % | … |
| … | … | … | … | … |

Reguleringen af priserne for drift sker pr. [fx årsdagen for kontraktunderskrift eller 1. januar]med virkning for det efterfølgende år.